bavarian-nlp/barwiki-20250901 huggingface dataset:
Martin Behaim

Da Martin Behaim (* 6. Oktober 1459 z Niamberg; † 29. Juli 1507 z Lissabon, Portugal), aa "Martin Bohemus," port. "Martinho da Boémia" und lat. "Martinus de Boemia," wor a bayrischa Tuachhendla aus Niamberg und portugiesischa Ritta. Ea guit ois da Entwickla vom ejtastn dahoidanen Globus, vom Behaim sejm Eadopfe gnennt (weatle gmoant: de Eadn ois Opfe dorgstejt).
Da Eadopfe geht vo da middloitalichn Vorstejungswejd vo drei Kontinentn aus: Asien, Europa und Afrika wieder. Amerika, Australien und da Pazifik fejn. Es is de de sejbe Wejdsicht, mit dea da Kolumbus sei berihmte Roas af Amerika otretn hod.
In da Ruhmeshoin z Minga steht a Büstn vom Behaim. Z Niamberg afm Theresienplotz steht a Denkmoi vo eam.
Woody Crumbo

Da Woodrow "Woody" Crumbo (* am 21. Jenna 1912, Lexington, Oklahoma; † am 4. Aprui 1989 z Cimarron, New Mexico), a noadamerikanischa Indiana, woa a Mola, Grafika, Fletnspuila und Dänza. Seine Weake stengan in berihmtn Museen, wia z. B. im Smithsonian Institution und im Metropolitan Museum of Art. Anno 1978 is a in de Oklahoma Hall of Fame aufgnumma woan
In de 1950a Joa hod da Crumbo fia drei Dollar a Mineral-Suach-Kit kafft und hod si zum Spass mit seim Kinstalfreind May Evans auf de Suach gmocht. De zwoa hom Bodnschätz im Weat vo mearan Milliona gfundn, drunta oane vo de gresstn Beryllium-Odan vo de Vaeinigtn Stootn.
Hiatamadl

Es Hiatamadl is a traditionella Voiksdanz, wo in Östareich und Bayern weit vabroadd is. En Danz gibts in vaschiedna Variantn. Da Nama kimmt vom Danzliadl "Koa Hiatamadl mog i net".
Da Danz hod de sejm Wuazln wia da Strohschneida, wo iwa ganz Eiropa vabroadd wor.
Koa Hiatamadl mog i net,
Hod koane dickn Wadln net.
I mog a Madl aus da Stod,
Wos dicke Wadln hod.
Variantn ausm Cheamgau.
Vom Hiatamadl gibts vui Variantn, ois Beispui a Version ausm Cheamgau:
8 Gehschritt in da Danzrichtung, de Aussnfiass fanga o
Mit de Fuasspitzn vo de Aussnfiass oamoi vordupfa und nacha de Fiass zrucknehma.
Mit de Innafiass afdupfa.
Draaha mit 4 Schritt, oamoi im Uazoagasinn um de Poaraxn.
Wiadaholung vom Takt 5-8.
Oipmrock.
Da Hubert vo Goisern hod draus a Pop-Version gmocht und mit seine Alpinkatzen 1992 die Hitparadn gstiamt. Ea hod spoda aa no a Version mit da moldawischn Gruppm Zdob şi Zdub afgnumma.
Micha (Buach)

Des Buach Micha is a Buach vom jüdischn Tanach und vom Oitn Testament in da christlichn Bibel. In da griachischn Septuaginta hoaßt des Buach "Μιχαίας" ("Michaias"). Da Prophet Micha, noch dem des Buach benonnt wordn is, soll ausm Ort Moreschet kumma sei und im spätn 8. Jahrhundat v. Kr. gwirkt ham.
Drommehiata

Drommehiata (engl.: Drumkeeper) is de Bezeichnung fia a wichtige Roin in da Gsejschoft vo noadamerikanischn Indiana-Kuituan. Da Hiata vo da Dromme gibt in heilign Zeremonien an Takt o und is aa oft da Vuasänga ("lead singer").
Bedeitung.
De Dromme und voa oim de grouße Dromme hot fia vui Indiana bis heit an mystischn Kuitstatus. Nua da Hiata vo da Dromme deaf de heilige Dromme nutzn bzw. sie deaf nua gnutzt wean, wann ea dabei is. Im Pow Wow schlogn mearane Leid de Dromme, da Drommehiata gibt owa en Takt o und is da Vuasänga.
Da Drommehiata muass auf de Dromme aufpassen und obocht gem, dass net entweiht wead. Es hot vui Regln gem, wia ma im Ritus mit da Dromme umgeh hot deafn und wia ned.
In traditionelln Zeremonien wean de Regln no bis heit ogwendt, wia z. B. im Pow Wow, im Sundanz oda bei da Schwitzhittn.
Bauweis.
Da Drommehiata hod de Dromme geabt oda ea hot gleant, wia ma a heilige Dromme baut. De Bauweis woa vo Stamm zu Stamm vaschiedn, obwoi olle traditionelln Indianadrommen aus Hoiz und da Haut vo Viechan gmocht woan san. Es hot z. B. Drommen aus Biffehaidln gem und soiche aus Hiaschhaidln. Aa in da Gress hom de Drommen stoak variiat. A boa noadestliche Stämm hom Wossa in de Drommen gfuit, wos da Dromme an oanzigoatign Klong gem hot.
Staaföd

Is Staaföd (aumtlich: Steinfeld) is da sidliche Teu vom Weana Beckn im Industrieviadl in Niedaestareich. Staaföd haßts deshoib, weus a Schottaebane is. De Hächn liegt ba 230 bis .
De wichtigstn Städd san Weana Neistod und Neinkiachn. Entwässat wiad de Region duach de Schwoaza und de Piesting. Sidlich vom Staaföd liegt de Bucklige Wöd, im Westn de Beag Rax, Schneeberg und Hoche Waund.
Gschicht.
De Haad is im 18. Joahundat unta da Kaisarin Maria Theresia mit Schwoazfean aufgfoastet wuan. Damit soit de Vasteppung vo da Laundschoft vahindat wean und de Bevökarung duach de Pecharei a zusätzliche Eaweabsmeglichkeit kriagn.
Wiatschoft und Infrastruktur.
Da Bodn im Staaföd is ned bsundas fruchtboa und fian Ockabau wenig geignet. De Region is desweng a traditionös Insdustriegebiet. Und weus a Schodaebane is, gibst aa vü Schodagruam fia de Bauindustrie. Duachs Staaföd fian de wichtigstn Vakeasweg vo Wean iwan Semmaring in Südn.
Soziale Medien

Soziale Medien oda Social Media san digitale Medien und Technologien (vgl. Social Software), de wos fian Nutza meglich mocha, untaeinonda z kommunizian und Inhoide aasztauschn, owa aa gmoasam zua entwicken. Da wesentliche Untaschied zu heakemmlichn Medien is de zuanehmende Bedeitung vo Interaktion, des hoasst aus Monolog wead in sozialn Medien Dialog.
De Professorn Anderl Kaplan und Michi Hänlein definiern de sozialn Medien ois „a Gruppn vo Netzowendunga, de oifn technologischm und ideologischm Grundlagern vom Web 2.0 aufbauan duan und de Herstellung und an Astausch vom User Generated Content meglich mochan“.
De Sozialn Medien feadan de Demokratisiarung vo Wissn und Information. Da Nutza vo Wissn und Information wead sejm aa zum Produzentn. Des bedeidt, dass zwischn Senda und Empfänga vo Informationa koa Gfälle mea bsteht. Kommuniziat wead mid Text, Buid, Audio und Video.
De sozialn Medien hom scho seit Mitn vo de 1990a Joa zuanehmend Interesse gweckt. Deazeit wead des wiatschoftliche Potenzial vo de Sozialn Medien entdeckt und imma steaka gnutzt.
Web 2.0

Web 2.0 is a Modewoat, des wo de interaktivn Phänomene im Internetz moand. De Numma 2.0 spuit af de Versionsnumman vo Programm o, hod owa do nua de Bedeitung, af de neian gmoaschoftlichn Nutzungsoartn vom Internetz hizweisn. De Bedeitung vo am Schlogwoat nimmt owa o, wei dea Begriff aa weitgehnd vo Soziale Medien odeckt wead.
Beispui.
Zu de Web 2.0 Owendunga zejn beispuisweis:
Geamaring

Geamaring (amtli: Germering) is a Grouße Kroasstod im Siidostn vom Landkroas Fiarstnfoidbruck (Obabayern), im Westn vo Minga.
Eadkund.
Geamaring liegt in da Mingara Schottaebene. Im Noadwestn vo da Stod liegt da Germeringa See, a kinstle oglegta Baggasee und da Parsbeag, a kloana bewoidata Beag.
Gschicht.
Geamaring is ois "Kermaringon" zan easchnt Moi 859 und 864 gnennt worn. Es wead ognumma, dass de ejtaste Urkund vom Ortsnama "Germana vel ad monte" (eppa „(s Besitztum vo da) Schwesta am Beag“) schn vo 769 stammt.
Homer Simpson

Homer Jay Simpson (* 10. Mai 1955) is oane vo de Hauptfigurn vo da Serie Die Simpsons. Im Original werd a vum Dan Castellaneta synchronisiert.
Da Homer repräsentiat Stereotypn vo da US-amerikanische Untaschicht, wia zum Beispui Iwagwicht, Faiheit, Intoleranz, Unfähigkeit und Gedanknlosigkeit. Trotzdem oda deswegn wiakt a in da Ibazeichnung symphatisch und ghert a zu de beliabtastn Zeichntrickfigurn vo da Gegnwart.
Podcast

Podcast san Serien vo Audio- oda Video-Episodn (Mediendatei, Sendung), de wo iwas Internetz iwa an Feed (moast RSS) abonniat wean kena. Des Woat hod weitgehend Webcast easetzt. Des hängt mitn Eafoig vom iPod vo Apple zamma, des wo a trogboara MP3-Spuija is. Des Koffawoat "Podcast" is aa a Zammasetztung vo "iPod" und Broadcasting (Sendung, im Rundfunk oda TV).
Podcast is quasi a Radiosendung, de wo ma jedazeit hean ko. Bei Videos wead aa oft "Vodcast", "Video Podcast" oda "Vidcast" gsogt.
Blog

A Blog is a Dogebuach, Logbuach bzw. Journal, des wo auf oana Internetzseitn gfiat wead und wo jeda mitlesn und kommentian ko. Blog is a Obkiazung vo Web-Log. "Web" moant s "World Wide Web", an Hautbereich vom Internetz und "Log" kimmt vo Logbuach. An Betreiwa bzw. Schreiba vo an Blog nennt ma "Blogger", s Schreim "bloggn".
De moastn Blogs san auf bstimmte Themen spezialisiat, ondare hom meara an peasenlichn Dogebuachcharakta. Blogs san oft textorientiad, des hoasst da Schwaapunkt liegt aufm Text, dazua gibts no Buidl und Links zu ondan Blogs usw. Es gibt owa a Blogs, wo da Focus auf Grafikn ("Artblogs"), Fotos ("Photoblogs"), Videos ("Videoblogs"), Musi ("MP3-Blogs") oda Audio ("Podcast-Blogs") liegt. Microblogs san Blogs mit gonz kuazn Eiträgn ("posts). De Twitter Kontn san z. B. Microblogs.
Technorati hod im Feba 2014 1.3 Milliona Blogs eafossd. 
Am 2. Feba 2011 hods wejdweit mea wia 156 Milliona effentliche Blogs im Internetz gem.
Fia de Deitsche Nationaibibliothek san Blogs Netz-Publikationa, fia de seid 2013 Standardnumman wia fia Zeidschriftn vagem wean (ISSN).
Technik.
Woatwoikn (Tag Clouds) zoagn de Schlogweata visuell auf. Se hejfa z. B. beim Indizian und beim Navigian.
Schlutzkropfa

De Schlutzkropfa, aa Schlickkropfa, Schliakropfa, Schlipfkropfa oda Schluutza san a regionale Nudl-Spezialität aus Tirol. Des san Doagdoschna, de wo untaschiedle gfijt sei kena. Schlutzkropfa san vawandt mit de italienischn Ravioli, de Karntna Nudln, de Cialzons (aa "Cjalzons" oda "Cjalsons") ausm Friaul und de Maitoschna aus Schwobm.
De Schlutzkropfa san ebba nussgroß und wean aus oana Mischung vo Troad- und Woazmej heagstejt, mit Oa, Wossa, Ej und Soiz. De Fij besteht städdisch-traditionej aus Koib- oda Rindfleisch, am Land owa aa aus Eadäpfen; in da Siidtirola Bauantradition vor oim aus oana Spinot-Topfm-Kombination oda aus Rode Ruam. Im Ladinischn wean de Schlutzkropfa "Casunziei" gnennt, im Italienischen "Mezzelune" (Hoibmondal)
Wortheakumft.
Da Nama kimmt vo am Wort "schlutzig" hea, des wo in Ost- und Siidtirol, owa aa in Karntn vawendt wead und sovui wia „glitschig“, „schlipfrig“ moant. In Karntn hoassns aa "Schlickkropfa" und wean oft ois Suppmeilog vawendt. In Osttirol gibts de Spezialität mit oana Eadepfefij ois "Schlipfkropfa".
Der ismailitische Kaufmann (Märchen)

Untern Titl „Il mercante ismaelita“, derzéhlt der italienische Schriftstéller Italo Calvino a Gschichtl aus Sizilien.
A Kinig isch in Wålt unterwégs unt fintet in Hoamwég nimmer. Er isch verzweiflt, åber a Månn nimmp’m in seiner Hittn auf. Wia der Ålte vór seiner Hittn zu die Stern aui schaugg, wert der Kinig naigrig. Der Ålte sågg ihm: „I hån a Fraid, weil die léschte Nåcht isch mei Pua gepórn unt Enkre Gitsch; dé warn amål mitnånt heiratn.“ Der Kinig érgert sich, weil sich der Méntsch då derlap, sein Suhn mit der Kinigstóchter zu vergleichn. Wia er wieder derhoam isch, gip er as Kommando, dass in der Nechnt ålle nuigepórnen Puabm umpråcht wern miaßn. Die Sóldåtn fintn lei oan Pua, åber sie préngen-en nét um, sie låssn-en in Wålt liegn.
Zun Glick kimmp in galing a ismailitischer Handler vorpei, fintet as Piabl, nimmp’s mit unt ziacht’s mit seiner Frau auf.
Pål der Pua groaß isch, kriagg er va sein Ziachvåter in Auftråg, gschäftlich zu verroasn. Só kimmp er nåch Spanien unt óhne zu épes zu wissen genau zun Hóf va dén Kinig, der nen gwéllt håt als Kint umpréngen. Wia der Kinig dén reichn Kaufmånn sigg, gip er ihm gern die Hånt va seiner Tochter. Der Pursch kimmp wieder zu seine Ziachéltern zrugg unt pan Rédn kimmp er auser, dass sie nét seine richtign Éltern sein. Damit sigg er sei Liabschåft verlórn, weil er nét Suhn van an reichn Kaufmånn isch; unt só roast er wieder in der Welt manånder.
Pål er verzweiflt in an Wålt isch, kimmp an Ålter zuwég, in dén er sei Unglick derzéhlt. Er isch gånz unglaibig, wia der Ålte ihm sågg, dass er sei Våter isch. Weil er sich schusch nét zu helfn woaß, nimmp’r in Ålten, der’n auffórdert, mit ihm zun Kinig zu geahn, af sein Róss. Der Kinig isch verérgert, wia er sigg, dass a ärmlicher Ålter sei Våter isch. Der Ålte sågg ihm, dass er der Méntsch isch, der ihm amål die Zukunft vórausgsågg ghåp håt. Der Kinig gip in die Sóldåtn glei Kommando, in Åltn zu festzunéhmen. Der sel tuat sei Hémet auf unt drunter ... untern Hémet sigg man as góldne Vlies van Koaser. In Kinig pleip nix ibrig, as wia sich vórn Koaser niederzuwerfn unt um Verzeichn zu pittn.
Feierlich fintert die Hoazet fintet stått.
Wiesó isch der Koaser als „gwéhnlicher“ Méntsch unterwégs gwésn? Ihm håt as Koaser Sein nimmer passt, når isch er als Sterndaiter in der Welt umanånder gången (haitzutåg hoaßt man dés „Aussteiger“).
Wås lernt man aus dén Gschichtl: Pewert die Leit nét nåch ihre Gwanter.
Originalliteratur.
Fiabe italiane; Italo Calvino; Oscar Mondadori Verlag; Milano 1993
Der Palåscht van Toatn (Märchen)

Der Palåscht van Toatn isch a Gschicht aus Venédig, wert van Italo Calvino untern Titl „Il palazzo dell’omo morto” derzéhlt.
A Prinzéssin gip in a Lottrerin nét sóvl Geld, wia sie gern hétt; die sel wert afn sem aui zórnig. Sie sågg zu der Prinzéssin, dass sie koan Månn kriagn wart, hégschtns, wénn sie in toatn Månn fintn tat. Die Gitsch glap dés und måcht sich af der Suach nåchn toatn Månn. Sie fintet’n in galing in an marmórnen Palåscht; sie muaß’n åber oa Jåhr, drei Mónat unt oa Wóch lång pewåchn, damit er zu Lébm kimp. Iaz wó sie schón só lång gsuacht håt, pleip ihr nix åndersches ibrig, as wia mit viel Gedult ånfången zu pewåchn. Åber drei Tåg vór die Zeit fértig isch, wert sie miad. Sie kaft nåcher a Schklavin unt stéllt die sell ån zu pewåchn.
In dén Mómént wó er auwéckt, sågg die Schklavin zu ihm, dass sie ihm iaz die gånze Zeit pewåcht hat. Freila heiratet er sie, schmalt åber in galing, wås då lós isch unt låsst sie umpréngen. Dernåch heiratet er die oane, wås es sich verdeant håt.
Motiv.
In dén Gschichtl kimmp a Motiv fir, wås man aa in åndre fintet: dés va der Praut, dé verdréngg wert. Só isch és zun Peischpiel in Märchen „Die Gänsemagd“ van Grimm, in russischn Märchen „Pruader und Schweschter“, in die italienischn Märchen van Italo Calvino „Die Schlång“ (La biscia), „Die zwélf Óxn“, „As Kalbl mit die góldnen Hérn“, in norwégischn Märchen „Drei Zitrónen“. Óftramål spielt da aa a Stiafmuater a Rólle. Die Såch fliagg meischtns auf unt die Znichte muaß dés óft mitn Lébm piaßn. Umkeahrt kånn’s aa an Petruag unter die Mander gébm wia pan russischn Gschichtl „Der Zarnsuhn und sei Deaner“.
Originalliteratur.
Fiabe italiane; Italo Calvino; Oscar Mondadori Verlag; Milano 1993
Werner Herzog

Da Werner Herzog (* 5. September 1942 z Minga) is a boarischa Fuimregisseur, Schauspuija und Autor. Ea is a wichtiga Vatreta vom "Neien Deitschn Fuim".
Da Herzog is in Sachrang afgwoxn, a kloans Beagdorf in da Näh vo da östareichischen Grenz. Wiara no a Bua wor, hod'a koan oanzig Fuim gsegn und ah koa Feanseng gschaut. Wiar a zwejfe wor, is'a mit seina Muada, de wo krowodischa Obstammung is, af Minga zong und hod do a Zeitlang mit Klaus Kinski in oaner Wohnung glebt. Mit'm Kinski hod'a hernoch mehrane Fuim draht. Mit 17 Joar hod'a s'easchte Moi a Telefon gnutzt.
Mit 19 hod'a sein easchtn Fuim gmocht. Seithea hod'a iwa 50 Fuim draht, gschriem und produziat, mea ois wiara Dutzend Biacha außebrocht und wor aa da Regisseur vo mehrane Opern.
Sachrang

Sachrang is a Ortstei vo da Gmoa Aschau im Cheamgau. Da Ort hod 571 Eihwohna (Stond: 25. Mai 1987) und is 1978 af Aschau eihgmoandd worn.
Log.
Sachrang liaegd af 738 m iwan Meearesspiagl, umgem vo de Cheamgaua Oipn, am Fuaß vo de Beag Geiglstoa und Spitzstoa im Preantoi.
Pfaffing

Pfaffing is a Gmoa im obabayerischen Landkroas Rousnam und da Sitz vo da Vawoitungsgmoaschaft Pfaffing.
Eadkund.
Pfaffing liagt im Nordn vom Landkroas Rousnam, zwischn Minga und Wassabuag am Inn. De lebhofte Higllandschoft wead durchs Fuizna Moor und durch de Attl prägt, de wo durch de Gmoa fliaßt.
Ortstei.
De Gmoa Pfaffing hod oanasibazg Ortstei. De gräßern san nebam Hauptort Pfaffing no Ebrach, Dirnhart, Forsting, Leha und Rettenbach. Am Rand vom Dorf leng a no Oed, Riad und Nedandorf.
Gschicht.
Urkundli erwähnt werd Pfaffing zum easchten Moi 1166. Des Kloster Attel und s Kloster Rott ham do bis zu da Säkularisiarung 1803 an Haffa Grundbesitz ghobt. Pfaffing is mit de Vawoitungsreforma in Bayern noch 1803 a sejbständige politische Gmoa worn.
Am 1. Mai 1978 is de Nachbargmoa Oibich afglest und in de Gmoa Pfaffing eigliadat worn. Nach joarelangan Widerstand und endlosn Verhandlunga hod Oibich am 1. Jenna 1994 sei Sejbständigkeit zruck kriagt und buidt seitdem a Verwoitungsgmoaschaft mit da Gmoa Pfaffing.
Woppn.
Des Gmoawappn vo Pfaffing ist gspoitn; vorn in Suiba drei senkrecht stehade, durchgehade blaue Rautn, hintn teilt vo Schwoaz und Suilba mit am Lewen in verdauschte Forbn.
De drei blaun Rautn stamma ausm Woppn vom Kloster Attel, da Lewe ausm Kloster Rott.
Politik.
Buagamoasta.
Da Buagamoasta is da Lorenz Ostermaier vo da FWG.
Gmoarot.
Da Gmoarot hod 16 Sitz und setzt si so zamma:
4 GR Freie WG Forsting u. Umgebung
4 GR Überparteiliche WG Pfaffing
4 GR UBG
4 GR Freie WG Farrach/Rettenbach
Wirtschafd und Vakea.
In da Gmoa gibts ebba 300 Gwerbebetrieb.
Im Ortstei Forsting is de Privat-Brauerei "Gut Forsting e.G.", de 1871 gründt und 1916 a Gnossenschaftsbrauerei worn is. Des Forstinger Bier werd so ebba jeds zwoate Joa aufm "Wasserburger Frühlingsfest" ausgschenkt.
Durchn Ortstei Forsting geht de B durch. Außadem is do a a Hoitestej vo da Bohstreck Grafing–Wasserburg.
Vawoitungsgmoaschaft Pfaffing

De Vawoitungsgmoaschoft Pfaffing (amtli: Verwaltungsgemeinschaft Pfaffing) liagt im obabayrischn Landkroas Rousnam und werd aus de foigandn Gmoana buidt:
Sitz vo da Vawoitungsgmoaschoft is Pfaffing.
Im Zug vo da Gmoareform vo 1978 is de Gmoa Oibich gegnan Wuin vo de Biaga afglest und in de Gmoa Pfaffing einegliadat worn. Noch joarelangan Widastand vo de Oibicha Biaga is Oibich 1994 wieda a sejbststendige Gmoa worn. Seitdem gibts de Vawoitungsgmoaschoft Pfaffing.
Redestabal

S Redestabal (engl.: "Talking-Stick") is a symbolischa Gengstond, dea wo joahhundatelong im indianischn Gmoarot vawendt woan is, um de Gspächskuitua z feadan. Weas Redestabal ghoidn hod, hods Recht ghobt zum Redn, oi ondan hom aufmeaksom zuahean miass.
Bei wichtign Berotungsrundn hod da Haiptling s Redestabal gnumma und hod z redn ogfongt. Wia ra fiati woa, hod a s Redestabal noch voan ghoidn und wea wos song hod woin, hod si s Redestabal gnumma. So is weida ganga, bis jeda dro woa, dea wo wos z song ghobt hod.
Beschreiwung.
S Redestabl hod de Bedeitung vo am Kuitgengstond ghobt und is entsprechend reschpektiat woan. Es is in da Regl aus kostboan Wuazlhoiz gmocht woan und is symobolisch gschmickt gwen. A Odlafeda hod am Redna Muat, Weisheit und Woaheit valiehn. A Stickl Hosnfej am End hod Heazlichkeit und Weame gem. A blaua Stoa hod en Redna an an Grossn Geist eainnat. A Muschl hod en ewign Wexl in da Wejd symbolisiat. A Bischl Biffehoa am Redestabal hom Mocht und Kroft valiehn. Schmuckstoana in via vaschiedanen Foam hom de Vabindung mitn Kosmos symolisiat: gejb fian Sunaufgong (Ostn), rod fian Sununtagong (Westn), weiß fian Schnee (Noadn) und grea fia de Eadn (Sidn).
Bei mongn Stämm hod de Friednspfeifn, s Pfeifntomahawk, a Feda oda a Muschl de Funktion vom Redestabal iwanehma kena.
Da Hiata vom Redestabal woa moast da Medizinmo.
Moderationstechnik heit.
De Methode dass nua dea redn deaf, dea wo an bestimmtn Gengstond (z. B. an Boi) in da Hond hoid, wead heit a in da Moderationstechnik eigsetzt.
Gunzenhausn

Gunzenhausn is a Kroasstod im Landkroas Weißenburg-Gunzenhausn in Middlfrankn in Bayern.
Geografie.
Geografische Log.
Gunzenhausn liegt middn im Fränkischn Seenland.
De Nochboagmoana san:
Stodgliedarung.
Gunzenhausn bsteht aus 34 omtlichn Ortstei:
Es existian de Gemarkunga Cronheim, Aha, Frickenfelden, Pflaumfeld, Laubenzedel, Nordstetten, Oberasbach, Stetten, Unterwurmbach und Wald. Feana existian de ned ois omtliche Ortstei oneakonntn Wohnplätz Unterhambacher Mühle, Leonhardsruh und Fischhaus.
Biffe-Bund

Da Biffe-Bund in oana vo de geheiman Medizingsejschoftn vom indianischn Voik vo de Irokesen.
Bei de Dänz vo dera Geheimgsejschoft wean de Bewegunga vo de Biffe imitiat. Mit dera Zeremonie soin Kronkeitn weggagstompft wean. Begleidt wean de Dänz vo da Wossadromme und vo da Hoanrassl. Da Biffepudding symbolisiat dobei an Schlomm, wo de Biffen umadumstompfa.
Dobasbeag

Dobasbeag (dt.: Dobersberg) is a Moaktgmoa im neadlichn Niedaestareich im Beziak Beziak Waidhofn an da Thaya, diarekt hibai bai da tschechischn Grenz. De gonze Moaktgmoa hot 1654 Eiwona (2016). Da Ortstei Dobasbeag aloa hot umara 800.
Dobasberg besitzt oan Nationalpak naumens Thayatoi.
Eadkunde.
Dobasbeag liegt im neadlichn Woidviadl in Niadaestareich. Duach de Gmoa fliaßt de Deitsche Thaya. De Flächn vo da Moaktgmoa, 47,57 Quadratkilometa, san zu 27,39 Prozent Woid.
Katastralgmoana san Brunn, Dobasbeag, Goschenreith am Taxenbach, Großharmanns, Hohenau, Kleinharmanns, Lexnitz, Merkengersch, Reibers, Reinolz, Riegers, Schuppertholz.
Im Noadwest vo da Gmoa liegt Hoche Staa (679 m), dea wos auf da Noadseitn aa s historische Dreiländaeck zwischn Östareich, Behmen und Mearen markiat.
Soziale Software

Soziale Software (englisch Social (Networking) Software) is a Modewoat fia Programme, de wo da Zommaorwad deana, und zwoa im Zommahong mit de Sozialn Medien. Damit ko ma im Internetz, owa aa im Intranetz, a Gmoa aufbaun, de wo si sejm organisiat.
De Haptafgom fia de Owendung san:
Owendungsoatn.
Soziale Software losst si noch de foigandn Owendungsoatn eitein:
Bedeitung.
Politik.
De grosse Bedeitung vo da Sozialn Software fia de Politik is heit unbestrittn (vgl. Woieafoig vom Barrack Obama, Umbruch in da arabischn Wejd usw.).
Fia Firmen.
Soziale Software untam Schlogwoat Enterprise 2.0 spuit fias Wissnsmanagment in da Firma und fia de dezentrale, flexible Organisation a zuanehmande Bedeitung.